CELEX: 22009D0125
Language: mt
Date: 2009-12-04 00:00:00
Title: Deċiżjoni tal-Kumitat Konġunt taż-ŻEE Nru 125/2009 tal- 4 ta’ Diċembru 2009 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

11.3.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 62/11
               
            DEĊIŻJONI TAL-KUMITAT KONĠUNT TAŻ-ŻEE
      Nru 125/2009
      tal-4 ta’ Diċembru 2009
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 28/2009 tas-17 ta’ Marzu 2009 (1).
               
            
                  (2)
               
               
                  Direttiva 2007/47/KE tal-Parlament Ewropew u tal-Kunsill tal-5 ta’ Settembru 2007 li temenda d-Direttiva tal-Kunsill 90/385/KEE dwar l-approssimazzjoni tal-liġijiet tal-Istati Membri rigward il-mezzi mediċi attivi li jiddaħħlu f’xi parti tal-ġisem, id-Direttiva tal-Kunsill 93/42/KEE dwar mezzi mediċi u Direttiva 98/8/KE dwar it-tqegħid fis-suq tal-prodotti bijoċidali (2) għandha tiddaħħal fil-Ftehim.
               
            
                  (3)
               
               
                  Id-Direttiva tal-Kunsill 93/42/ŻEE (3) ġiet inkorporata fil-Kapitolu IX u Kapitolu XXX tal-Anness II tal-Ftehim. Peress li d-Direttiva tikkonċerna strumenti mediċi, għandha ssir referenza għaliha biss fil-Kapitolu XXX. Ir-Referenza għad-Direttiva f’Kapitolu IX, għalhekk għandha titħassar.
               
            
                  (4)
               
               
                  Id-Direttiva tal-Kunsill 90/385/KEE (4) tikkonċerna mezzi mediċi attivi li jiddaħħlu f’xi parti tal-ġisem u r-referenza għal din id-Direttiva għandha għalhekk titneħħa minn Kapitolu X u titqiegħed fl-Artikolu XXX tal-Anness II mal-Ftehim.
               
            IDDEĊIEDA KIF ĠEJ:
      Artikolu 1
      L-Anness II tal-Ftehim għandu jiġi emendat kif ġej:
      
                  1.
               
               
                  It-test tal-punt 27a (Direttiva tal-Kunsill 93/42/KEE) tal-Kapitolu IX għandu jitħassar.
               
            
                  2.
               
               
                  It-test tal-punt 7 (Direttiva tal-Kunsill 90/385/KEE) tal-Kapitolu X għandu jitħassar.
               
            
                  3.
               
               
                  L-inċiż li ġej għandu jiżdied mal-punt 12n (Direttiva 98/8/KE tal-Parlament Ewropew u tal-Kunsill) tal-Kapitolu XV u fil-punt 1 (Direttiva tal-Kunsill 93/42/KEE) tal-Kapitolu XXX:
                  
                              “—
                           
                           
                              
                                 32007 L 0047: Id-Direttiva 2007/47/KE tal-Parlament Ewropew u tal-Kunsill tal-5 ta’ Settembru 2007 (ĠU L 247, 21.9.2007, p. 21).”
                           
                        
            
                  4.
               
               
                  Dan li ġej għandu jiddaħħal wara l-punt 6 (id-Direttiva tal-Kummissjoni 2005/50/KE) tal-Kapitolu XXX:
                  
                              “7.
                           
                           
                              
                                 390 L 0385: Id-Direttiva tal-Kunsill 90/385/KEE tal-20 ta’ Ġunju 1990 dwar l-approssimazzjoni tal-liġijiet tal-Istati Membri rigward mezzi mediċi attivi li jiddaħħlu f’xi parti tal-ġisem (ĠU L 189, tal-20.7.1990, p. 17), kif emendata b’:
                              
                                          —
                                       
                                       
                                          
                                             393 L 0042: Direttiva tal-Kunsill 93/42/KEE tal-14 ta’ Ġunju 1993 (ĠU L 169, 12.7.1993, p. 1),
                                       
                                    
                                          —
                                       
                                       
                                          
                                             393 L 0068: Direttiva tal-Kunsill 93/68/KEE tat-22 ta’ Lulju 1993 (ĠU L 220, 30.8.1993, p. 1),
                                       
                                    
                                          —
                                       
                                       
                                          
                                             32007 L 0047: Direttiva 2007/47/KE tal-Parlament Ewropew u tal-Kunsill tal-5 ta’ Settembru 2007 (ĠU L 247, 21.9.2007, p. 21)
                                       
                                    Għandhom japplikaw l-arranġamenti tranżitorji stabbiliti fl-Annessi tal-Att ta’ Adeżjoni tas-16 ta’ April 2003 għall-Polonja (l-Anness XII, il-Kapitolu 1, il-Punt 1).”
                           
                        
            Artikolu 2
      It-testi tad-Direttiva 2007/47/KE fil-lingwa Islandiża u dik Norveġiża, li se jkunu ppubblikati fis-Supplimet taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar il-5 ta’ Diċembru 2009, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-4 ta’ Diċembru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 130, 28.5.2009, p. 21.
      
         (2)  ĠU L 247, 21.9.2007, p. 21.
      
         (3)  ĠU L 169, 12.7.1993, p. 1.
      
         (4)  ĠU L 189, 20.7.1990, p. 17.
      
         (*)  Ma huma indikati l-ebda ħtiġijiet kostituzzjonali.